התעשייה האוירית לישראל בע_מ/היבטים בניהול הרכוש הקבוע בתעשייה האווירית לישראל בע_מ

 ♦ . .מבוא .במסגרת התקשרויותיו של משרד הביטחון (להלן - משהב"ט או המשרד) עם יצרנים ומפתחים 11 לביצוע עבודות של פיתוח, של ייצור ושל מתן שירותים ואחזקה עבור מערכת הביטחון, המשרד רוכש ציוד ומבנים הדרושים לו לביצוע הזמנותיו - קרי נכסים בבעלותו, שהוא מממן ממקורות תקציב הביטחון, שהתעשיות רוכשות או מייצרות, והם ממוקמים פיזית אצלן (להלן - רכוש קבוע של משהב"ט). על פי נתוני משהב"ט, הערך הכספי של רכושו שהצטבר בתעשיות ואצל יצרנים שונים הסתכם ב - 31.10.10 בכ-798 מיליון ש"ח, מזה כ -272 מיליון ש"ח (כ -34% ) בתעשייה האווירית לישראל בע"מ (להלן - התע"א), והעלות המופחתת 12 שלו הסתכמה בכ-149 מיליון ש"ח, מזה כ-38 מיליון ש"ח בתע"א (כ -26% .) הרכוש הקבוע13 הנמצא בתע"א, בבעלותה או בבעלות אחרת14 , רב ומגוון, ומקורו ברכישה מגורמים שמחוץ לתע"א, מייצור עצמי, מחכירה או משאילה. הרכוש הקבוע בתע"א הנמצא במפעלים, במטה ובחו"ל כולל מאות אלפי פריטים, ובהם: קרקע, מבנים, מכונות, ציוד, כל ים, מחשבים וציוד משרדי. עלות הרכוש הקבוע בבעלות התע"א15 הרשום במאזנים שלה ל- 31.12.11 ול- 31.12.10 הסתכמה בכ- 1.67 מיליארד דולר16 ובכ-1.6 מיליארד דולר, בהתאמה, והעלות המופחתת שלו לשנים אלו הסתכמה בכ-619 מיליון דולר ובכ-599 .מיליון דולר, בהתאמה .__________________ .11 .בין היתר, תעשיות ביטחוניות ממשלתיות ופרטיות ומוסדות מחקר 12 עלות רכישה בניכוי פחת מצטבר. על פי תקן הביקורת הישראלי, הפחתה הינה הקצאת סכום על בסיס שיטתי על פני אורך החיים השימושיים של הנכס. 13 הרכוש הקבוע כולל פריטים מוחשיים אשר מוחזקים לשימוש בתהליכי הפיתוח והייצור, בהספקת סחורות או שירותים ולצרכים מנהליים, ואשר תקופת השימוש בהם מעל לשנה אחת. 14 .בתע"א נמצא, בין היתר, רכוש קבוע בבעלות משהב"ט 15 על פי נתוני התע"א, עלות הרכוש הקבוע בבעלות התע"א ל- 31.12.11 ול- 31.12.10 הסתכמה בכ-5.1 מיליארד ש"ח ובכ-4.9 מיליארד ש"ח, בהתאמה, והעלות המופחתת לשנים אלו הסתכמה בכ-2.2 מיליארד ש"ח וכ-2.1 .מיליארד ש"ח, בהתאמה 16 .נתוני הרכוש הקבוע בדוח זה מוצגים לפי מחירי עלות תעשיות ביטחוניות 215 . בשנת 1992 ערך מש רד מבקר המדינה ביקורת בנושא ניהול רכוש משהב"ט בתע"א17 , ובשנת 1993 ערך ביקורת בנושא ניהול הרכוש הקבוע בתע"א18 . .פעולות הביקורת .בתקופה שממרץ עד יולי 2012 בדק משרד מבקר המדינה את ניהול הרכוש הקבוע של משהב"ט בתע"א, וכן נבדקו בתע"א היבטים בניהול הרכוש הקבוע שבבעלותה, בדגש על ביצוע מפקדי רכוש קבוע. הביקורת נערכה במשהב"ט - במינהל ההרכשה והייצור (להלן - מנה"ר), במינהלת מסוימת (להלן - המינהלת) שבמינהל למחקר ופיתוח אמצעי לחימה ותשתית טכנולוגית (להלן - מפא"ת), באגף הכספים (להלן - אכ"ס) ובאגף הייעוץ המשפטי; ובתע"א - בארגון הסמנכ"ל לכספים, בארגון שירותים תעשייתיים, במרכז מערכות נתונים (להלן - ממן), במפעל מטוסים שבחטיבת בדק מטוסים, בחטיבת מערכות טילים וחלל (להלן - חטיבת מטח), במפעל מטוסי מנהלים שבחטיבת כלי טיס אזרחיים ובמפעל מסוים שבחטיבת כלי טיס צבאיים (להלן - המפעל). ועדת המשנה של הוועדה לענייני ביקורת המדינה של הכנסת החליטה שלא להניח על שולחן הכנסת ולא לפרסם נתונים מפרק זה כדי למנוע פגיעה בקשרי מסחר בין-לאומיים של המדינה, בהתאם לסעיף 17 לחוק מבקר המדינה, התשי"ח- 1958 . חיסיון נתונים אלה אינו מונע את הבנת מהו]נוסח משולב[ .ת הביקורת .חלק א': היבטים בניהול הרכוש הקבוע של משהב"ט בתע"א .הוראת משהב"ט בנושא רכוש המשרד במפעלים (להלן - הוראת משהב"ט) קובעת, כי התע"א משמשת כ"נאמן" בכל הקשור לניהול הרישום של רכוש משהב"ט שנרכש או שנוצר בתע"א במימון משהב"ט. בהתאם לכך נקבע בהוראה הסדר מיוחד לפיקוח ולבקרה של משהב"ט על רכושו בתע"א. הביקורת התמקדה בנושא ניהול הרכוש הקבוע של משהב"ט בתע"א, שעה שהוראת משהב"ט מתייחסת גם לניהול רכוש בלתי מוחשי19., ובכלל זה ידע הוראת משהב"ט מסדירה, בין היתר, את הטיפול של המשרד ברכוש הקבוע שבבעלותו - קרי בנכסים שה וא מוסר ליצרנים, לספקים, למפתחים ולמוסדות מחקר ופיתוח, או בנכסים שהם יוצרים או רוכשים במימון תקציב הביטחון, והמיועדים לשמש לצורך ביצוע עבודות עבור מערכת הביטחון. הוראה זו חלה על .__________________ .17 ,מבקר המדינהדוחות ביקורת על איגודים הקשורים למערכת הביטחון, יוני 1994 , 'עמ 103-109 . 18 ,מבקר המדינהדוח שנתי 44 , 1994 ', עמ 1147 -1159 . 19 .נכס לא כספי, ניתן לזיהוי, חסר מהות פיזית 216 דוח שנתי63ב .כל הזמנות משהב"ט במפעלים, הכוללות יצירת רכוש קבוע של משהב"ט, ומטרתה להבטיח בקר ה על רכוש בבעלות המשרד הנמצא במפעלים, הן מבחינת אישור רכישתו והן מבחינת ניהולו, רישומו והשימוש בו. בהוראת משהב"ט הוגדרו אמות מידה ליצירת רכוש משהב"ט במפעלים, ונקבע כי ככלל, יש להימנע מיצירת רכוש כזה. הוראת משהב"ט קובעת, כי אחראים לביצועה שני גורמים עיקריים: 1 . סגן ראש מנה"ר לתיעוש, הנושא באחריות מטה לנושא רכוש משהב"ט במפעלים. 2 . הגופים המזמינים20 במשרד, ובכלל זה מינהלות תכנית21 במשהב"ט, כל אחד בתחום פעולתו. .1 . בקרת מנה"ר על הרכוש הקבוע של המשרד בתע"א .בהוראת משהב"ט נקבע, כי המשרד מסתייע ברישום הממוחשב שבתע"א כ"נאמן" ובקבלת הדיווחים הדרושים, כדי לחסוך באמצעים ובצורך לנהל מערכות רישום כפולות, וכי רישום זה הוא חלק ממערכת ניהול רכוש משהב"ט. ארגון הסמנכ"ל לכספים בתע"א אחראי, בין היתר, לניהול מערכת הרכוש הקבוע בתע"א. החשבונאי הראשי בארגון הסמנכ"ל לכספים (להלן - החשבונאי הראשי), הכפוף לסמנכ"ל לכספים, אחראי בין היתר, לפקח ולוודא רישום וניהול חשבונאי תקין של הרכוש הקבוע, בין היתר של משהב"ט, על ידי יחידות התע"א באמצעות מודול לניהול הרכוש הקבוע במערכות הממוחשבות. עוד קובעת הוראת משהב"ט, כי כללי הרישום של רכוש המשרד בתע"א יהיו תואמים את כללי הרישום שנקבעו לניהול רכוש משהב"ט. על פי ההוראה, סגן ראש מנה"ר לתיעוש נושא באחריות להפעיל בקרה מטעם המשרד על ניהול הרישום של רכוש המשרד בתע"א, וראש תחום תשתיות במנה"ר יקיים בקרה שאכן הציוד שמממן המשרד יירשם ברישומי התע"א. בביקורת עלה, כי נתוני הזמנות משהב"ט לרכוש קבוע בתע"א בשנים 2007 -2012 , שנרשמו במערכת הממוחשבת במנה"ר, לא כללו את המספרים האינוונטריים (מספרים מזהים) של נכסי המשרד שרשמה התע"א. .__________________ .20 .גופים הרוכשים רכוש קבוע עבור משהב"ט וביניהם מנה"ר ומפא"ת 21 גוף במשהב"ט שהוקם במיוחד לצורך ביצוע משימה מוגדרת. עומדים לרשותו משאבי תקציב וכוח אדם, והוא נושא באחריות למימושה של המשימה. תעשיות ביטחוניות 217 . משרד מבקר המדינה מעיר, כי במצב זה לא היה באפשרותו של ראש תחום תשתיות במנה"ר לערוך השוואה בין נתוני הרכוש הקבוע של המשרד, שהתע"א העבירה לו מדי שנה בשנה, לבין הנתונים של משהב"ט אודות הרכוש הקבוע שהזמין. בין היתר, הדבר פגע בבקרה, ולא איפשר לו לוודא שהתע"א אכן רשמה במערכות הממוחשבות שלה את הרכוש הקבוע שהוזמן אצלה במימון משהב"ט, כרכוש קבוע של משהב"ט. על כן, חשוב שסגן ראש מנה"ר לתיעוש ידרוש מהתע"א להעביר למשהב"ט גם את המספרים המזהים של הרכוש הקבוע בתע"א, בעת שנוצר או נרכש בהזמנותיו, כדי לאפשר בקרה על הרישום בתע"א, כנדרש בהוראת משהב"ט. .2 . דמי שימוש .הוראת משהב"ט קובעת, כי בתמורה לשימוש בנכסים של המ שרד שלא לצורכי הזמנותיו, תשלם התע"א אחת לשנה דמי שימוש. דמי השימוש שהחברה שילמה למשהב"ט בשנים 2009 -2011 היו כדלקמן: בשנת 2011 הם הסתכמו בכ - 23,000 דולר, בשנת 2010 בכ- 25,000 דולר, ובשנת 2009 בכ- 20,000 .דולר עוד קובעת ההוראה, כי תפקידו של ראש תחום תשתיות במנה"ר הוא, בין היתר, לקבוע תעריפי שימוש למפעלים שקיבלו אישור להשתמש ברכוש משהב"ט שלא למטרות המשרד; וכן לקבל את הדוח השנתי של מפעלים המחזיקים ברכוש משהב"ט ולבדוק אותו; כמו כן, נדרש מראש תחום תשתיות, במקרים שבהם המפעלים מדווחים על שימוש ברכוש שלא למטרות המשרד, לחשב את דמי השימוש ואת התמלוגים המגיעים למשרד ולטפל בגבייתם. בביקורת עלה, כי בניגוד להוראה, בשנים 2008 -2011 ראש תחום תשתיות במנה"ר לא קבע תעריפי שימוש ולא חישב את דמי השימוש המגיעים למשרד עבור השימוש של התע"א בנכסי משהב"ט. יתר על כן, הוא אף לא בדק את חישוב דמי השימוש שהתע"א הציגה בדוחות שהעבירה למשהב"ט בשנים אלה. במצב זה, משהב"ט לא יכול היה לבדוק אם דמי השימוש ששילמה לו התע"א היו נכונים. בהתייחסותו לממצאי הביקורת הודיע מנה"ר בספטמבר 2012 למשרד מבקר המדינה, כי מדובר בממצא זניח לאור הצהרת החברות על אי -שימוש ב רכוש משהב"ט לצרכים אחרים. משרד מבקר המדינה מעיר, כי היה על מנה"ר לבדוק את ההצהרות האמורות על מנת לוודא שהשימוש שעושות החברות אכן תואם את היקף דמי השימוש שהן משלמות למשרד, דבר שלא נעשה. 218 דוח שנתי63ב . .3 . הרכוש הקבוע של משהב"ט בתע"א, שבאחריות המינהלת במפא"ת .משרד מבקר ה מדינה בדק את התנהלותה של המינהלת בכל הקשור לטיפולה ברכוש הקבוע של משהב"ט בתע"א, שנוצר או שנרכש במסגרת חלק מהפרויקטים שבאחריותה. בביקורת עלה, כי קיים ליקוי מתמשך של כלל הגורמים המעורבים, הן בתע"א והן במשהב"ט, בטיפולם ברכוש הקבוע של משהב"ט שנוצר או שנרכש בתע"א, בהיקף כספי של מיליוני דולרים 22 ,)(ראו פירוט בהמשך במסגרת חלק מהפרויקטים שבתחום אחריותה של המינהלת. להלן הפרטים: א. טיפולה של המינהלת ברכוש הקבוע של משהב"ט בתע"א על פי הוראת משהב"ט, הטיפול של הגוף המזמין - המינהלת - בהזמנות פיתוח שבהן ייווצר רכוש המשרד, יהיה כלהלן: כאשר ניתן לזהות בשלב הוצאת הזמנת הפיתוח את פרטי ציוד הבדיקה (להלן - צב"ד) ועמדות הפיתוח, תופרד ההוצאה הכרוכה בהם מסכום הזמנת הפיתוח, והפריטים יוזמנו בהזמנה נפרדת; ואם הוצאה זו לא זוהתה בנפרד בשלב הוצאת הזמנת הפיתוח, והגוף המזמין איתר וזיהה ה וצאה זו בסיום העבודה ובשלב הגשת החשבונית, יוודא הגוף המזמין (המינהלת) העברת המידע על יצירת רכוש זה לראש תחום תשתיות במנה"ר לשם רישומו במערכת הרישום. הוראת משהב"ט גם קובעת, כי הגוף המזמין - המינהלת - אחראי להוצאת הזמנה שעניינה רכוש קבוע למפעל, זאת לאחר שדיווח לסגן ראש מנה"ר לתיעוש; העתקי ההזמנות המועברים למנה"ר אמורים לשמש התראה להיווצרות רכוש. המזמין אחראי גם להחתמת המפעל על התחייבות 23 כנגד מסירת ציוד. כמו כן, אחראי המזמין לבדיקת חשבוניות המפעל על יצירת רכוש משהב"ט ואישורן, והעברת החשבוניות המאושרות לראש תחום תשתיות במנה"ר לאישור נוסף, טרם העברתן לאכ"ס לתשלום; מכאן ואילך מועברת מלוא האחריות לטיפול ברכוש המשרד לראש תחום תשתיות במנה"ר, אשר אמור לבצע את פעולות הרישום, הניהול, ההשגחה, ההתחשבנות, הגבייה והשינוע הנובעות מהימצאות רכוש המשרד בידי המפעל. .__________________ .22 לא ניתן להעריך בוודאות את ההיקף הכספי של הרכוש הקבוע של משהב"ט במפעל שבתע"א, מאחר שחלקו לא סומן ולא נרשם ככזה. 23 התחייבות שלפיה מחזיק רכוש משהב"ט מאשר שקיבל אותו בהשאלה ממשהב"ט. ההתחייבות כוללת תיאור של הרכוש, מספר קטלוגי של היצרן ומספר אינוונטרי. תעשיות ביטחוניות 219 .בביקורת עלה , כי בשנים 2007 -2012 לא פעלה המינהלת בהתאם להוראת משהב"ט בכל הנוגע לטיפולה ברכוש הקבוע שנוצר או שנרכש במסגרת חלק מהפרויקטים שבאחריותה, כמפורט להלן: 1 ) המינהלת לא העבירה לראש תחום תשתיות במנה"ר העתקי הזמנות שבמסגרתן אמור להיווצר רכוש קבוע של משהב"ט; העתקים , שהיו אמורים לשמש התראה להיווצרות רכוש. 2 ) המינהלת לא החתימה את התע"א על התחייבות הנלווית לקבלת רכוש משהב"ט לרשות התע"א. 3 ) אחרי שאישרה את החשבוניות שבמסגרתן נוצרו, בין היתר, פריטי רכוש קבוע, המינהלת לא העבירה אותן לאישור נוסף של ראש תחום תשתיות במנה"ר. כתוצאה מהמתואר לעיל, מידע חיוני על רכוש קבוע שבבעלות משהב"ט, בערך כספי של מיליוני דולרים, הנמצא בתע"א, לא הועבר למנה"ר ולא התקיימה על הרכוש כל בקרה - לא בהיבט הרישום ולא בהיבט ההתחשבנות בגין השימוש בו בתע"א לצרכים שאינם נוגעים למשהב"ט, אם נעשה. בהתייחסותה לממצאי הביקורת הודיעה המינהלת בספטמבר 2012 למשרד מבקר המדינה, בין היתר, כי הביקורת התייחסה בטעות למצב הרישום של הרכוש הקבוע כאילו הוא המצב הסופי, שעה שלמעשה הרישום יתבצע כקבוע בהוראה, לאחר סיום ההזמנות24, ובינתיים זכויות המשרד לא נפגעו והן מוגנות היטב בהסכמים. משרד מבקר המדינה מעיר, כי המצב שעלה בביקורת, שבו הן מנה"ר והן מפא"ת אינם מפקחים על הרכוש הקבוע שנוצר במסגרת הזמנות לפיתוח המתפרסות על פני תקופה של מעל לעשר שנים, לקוי מיסודו. בין היתר, הדבר אף גרם להצגה חסרה ולא נכונה, לאורך שנים, של הרכוש הקבוע במאזנים של משהב"ט; ולכך שהתע"א שייכה לעצמה את נכסי משהב"ט (בנושאים אלו ראו גם בהמשך). בנוסף לכך יצוין, כי רישום רכוש קבוע שנוצר בפרויקט בהתאם לגישת המינהלת, דהיינו רק לאחר סיום ההזמנות, לעתים אף אינו רלוונטי, וזאת נוכח העובדה שאורך חייו השימושיים של חלק מהרכו ש הקבוע שנוצר הוא לתקופה של שלוש עד חמש שנים, הקצרה מאורך חיי הפרויקטים. זאת ועוד, גם כשהמינהלת זיהתה רכוש קבוע שנוצר בפרויקטים שבאחריותה על פי רשימות שהעבירה לה התע"א, היא לא בדקה רשימות אלה, ולא וידאה שהתע"א אכן רשמה את פריטי הרכוש הקבוע כרכוש משהב"ט (ראו גם בהמשך). .__________________ .24 הזמנות שהוציא משהב"ט בשנת 2003 לפיתוח וייצור מערכות מוטסות א' ו-ב'. 220 דוח שנתי63ב .לדעת משרד מבקר המדינה, מן הראוי שמפא"ת ומנה"ר יפעלו לקיום בקרה שוטפת על הרכוש הקבוע שנוצר במסגרת הזמנות המינהלת, וזאת תוך בחינת הרכוש שנוצר; בחינה, שיכולה להיערך, לדוגמה, בעת הגעה לאבני הדרך25 החוזיים ובמועד אישור החשבוניות לתע"א, כנדרש. מעבר לכך, מן הראוי שמשהב"ט יעדכן את הוראת משהב"ט, כדי למנוע פרשנות כפי שהמינהלת פירשה. בהתייחסותו לממצאי הביקורת הודיע מנה"ר בספטמבר 2012 למשרד מבקר המדינה, כי יבוצעו הדרכה והנחיה לעובדי "מפא"ת/מינהלת" היוצרים הזמנות הכוללות רכוש משהב"ט, וכי הוראות משהב"ט יעודכנו בהתאם. ב. רכוש קבוע של משהב"ט בפרויקטים לפיתוח מערכות מוטסות הטיפול ברכוש קבוע של משהב"ט בתע"א שנוצר או שנרכש במסגרת שני פרויקטים לפיתוח מערכות מוטסות הוסדר בהסכמים שחתמה ממשלת ישראל באמצעות משהב"ט עם התע"א בשנת 2003 . במסגרת אחד הפרויקטים (להלן- פרויקט א' או תכנית א') התחייבה התע"א בהסכם (להלן - הסכם א'), כי כל נכסי הפיתוח, טרום-הייצור והייצור שנקנו או שיוצרו במסגרתו הם "בבעלות משותפת" של משהב"ט והתע"א; זכויות הבעלות על הרכוש המשותף יתחלקו בין הצדדים ביחס זהה ליחס שבו יתחלקו זכויות הבעלות על הידע המשותף. במסגרת הפרויקט השני (להלן - פרויקט ב' או תכנית ב') התחייבה התע"א בהסכם (להלן - הסכם ב'), כי כל נכסי הפיתוח, טרום -הייצור והייצור שנקנו או שיוצרו במסגרתו הם "רכושו הבלעדי" של המשרד; נכסים אלה יהיו מופקדים בנאמנות בידי התע"א לצורך ביצוע הסכם ב'. עוד נקבע בהסכמים א' ו-ב', כי כל הנכסים יסומנו על ידי התע"א מיד עם קבלתם או עם גמר ייצורם בסימן הבא להעיד על בעלות המשרד. התע"א תנהל רישום של נכסים אלה, ורישום זה יועבר לרשות המשרד. 1 ) רכוש קבוע של משהב"ט בפרויקט א' בתע"א - בביקורת עלה, כי התע"א רשמה בספרי החברה את כלי הייצור שנוצרו בפרויקט א' בהיקף כספי של מיליוני דולרים 26 כרכוש קבוע הנמצא בבעלותה המלאה, ואף רשמה בגינם הוצאות פחת. הדבר נעשה בניגוד להסכם א', שבו נקבע, כאמור, כי פריטי הרכוש בפרויקט א' הם בבעלות משותפת של התע"א ומשהב"ט. יצוין, כי נמצאו במינהלת מסמכים בנוגע לחלק מהרכוש הקבוע שנוצר במסגרת הפרויקטים, אולם היא לא וידאה שרכוש זה אכן נרשם בתע"א כרכוש בבעלות משותפת של משהב"ט והתע"א. להלן הפרטים: .__________________ .25 על פי הוראות משרד הביטחון- שלבים פיזיים במהלך ביצוע העבודה , שניתן לתכנן את מועד סיומם ולהוכיח את סיומם בפועל. 26 במשהב"ט ובתע"א אין נתונים מלאים אשר להיקף הכספי של הרכוש הקבוע בבעלות משותפת שנוצר בפרויקט א', מאחר שהוא לא סומן ככזה במערכות הממוחשבות של התע"א (ראו פירוט בהמשך). תעשיות ביטחוניות 221 . )א בתכולת העבודה27 של פרויקט א' משנת 2003 התחייבה התע"א לכלול בדוח התקדמות חודשי, שתעביר למינהלת, רשימה מעודכנת של רכוש הלקוח (משהב"ט) הנמצא בידיה, ובכלל זה "ציוד שסופק או הושאל לחברה על ידי הלקוח, את הציוד שנרכש על ידי החברה במסגרת התכנית ואת הציוד שנוצר במסגרת התכנית, שהינם רכוש הלקוח". בנוסף לכך, ממסמכי משהב"ט עולה, בין היתר, כי בשנים 2005 -2011 דרשה המינהלת מהתע"אמספר פעמים את רשימת הציוד, בהתאם להתחייבותה בתכולת העבודה. בביקורת עלה, כי על אף בקשותיה החוזרות ונשנות של המינהלת, התע"א לא העבירה לה את נתוני הרכוש הקבוע שנוצר בפרויקט א', אלא רק באפריל 2010 , כשבע שנים מתחילת הפרויקט (פירוט בעניין זה ראו בהמשך). הנתונים שהעבירה התע"א למינהלת באפריל 2010 התייחסו, בין היתר, לרכוש הקבוע של משהב"ט בפרויקט א' הנמצא במפעל שבתע"א, וכללו צב"ד וציוד תמיכה תחזוקתי (להלן - צת"ת) בשווי של עשרות אלפי ש"ח. במרץ 2012 מסרה התע"א למשרד מבקר המדינה רשימה של רכוש קבוע בבעלות משהב"ט שנרשם במפעל (בנושא זה ראו גם בהמשך). אף שפריטי הרכוש הקבוע שהעבירה התע"א למינהלת באפריל 2010 בפרויקט א' היו אמורים להופיע ברשימה זו, הם לא הופיעו ברשימה ולא נרשמו במערכות הממוחשבות של התע"א - לא כרכוש קבוע בבעלות משותפת ולא כרכוש קבוע בבעלות משהב"ט 28 . בביקורת לא נמצאו סימוכין לכך שמשהב"ט ויתר על הבעלות על הנכסים האמורים לטובת התע"א. עוד עלה בביקורת, כי אין במערכת הממוחשבת של התע"א הגדרה לבעלות המשותפת על רכוש קבוע, וממילא לרכוש קבוע בבעלות משותפת שנוצר במסגרת פרויקט א', וכי התע"א לא רשמה את הכלים שכבר יוצרו במסגר ת הפרויקט כרכוש קבוע בבעלות משותפת. זאת, כאמור, שלא בהתאם למחויבויותיה בהסכם א'. ב) ממסמכי משהב"ט והתע"א עלה, כי החל משנת 2004 התגלעו מחלוקות בין הצדדים בנוגע לבעלות על הרכוש הקבוע בפרויקט א': התע"א טענה כי על פי הסכמות והבנות עם המינהלת, כל הרכוש הקבוע שנוצר בפרויקט א' הוא רכוש קבוע בבעלותה; לעומת זאת, טענה המינהלת שבמפא"ת, כי על פי הסכם א' כל נכסי הפיתוח והידע בפרויקט א' הינם בבעלות משותפת של שני הצדדים. בספטמבר 2006 כתב ראש מינהלת תכנית א' שבמינהלת שבמפא"ת לראש מינהלת תכנית א' במפעל, כי נושא הבעלות על הרכוש29 '(הקבוע) בפרויקט א נמצא בדיונים בין משהב"ט לבין התע"א זה תקופה ארוכה, וכי לאחרונה הוא סוכם בין ראש המינהלת לבין ראש חטיבת כלי טיס צבאיים בתע"א. לסיכום הנושא דרש .__________________ .27 .'מהווה חלק מהסכם א 28 יצוין, כי מאחר שהרשימה לא כללה מספר מזהים, לא ניתן לדעת האם הרכוש הקבוע ברשימה הופיע בתע"א כרכוש קבוע בבעלותה. 29 .במסמך נעשה שימוש במונח "מלאי בתהליך", שעה שהכוונה הייתה לרכוש קבוע 222 דוח שנתי63ב .ראש מינהלת תכנית א' במפא"ת, כי יוגש לו במסגרת הסכם א', בין היתר: א. מסמך מפורט המגדיר את "רכוש המשרד"; ב. מסמך מפורט של רכוש משותף של התע"א ושל משהב"ט; ג. מסמך של רכוש התע"א. בפברואר 2007 'כתב ראש מינהלת תכנית א' במפעל לראש מינהלת תכנית א במינהלת, בין היתר, כי אין בפרויקט א' רכוש משותף לתע"א ולמשהב"ט, וכי רכוש התע"א הוא כל הרכוש אשר נו צר ו/או מפותח ו/או נרכש במסגרת ההסכמים (הסכם א'). לסיכום ציין, "למען הסדר הטוב, כי במידה ובנושא זכויות בעלות הצדדים במלאי בתהליך קיימת סתירה בין מסמך זה, לבין ההסכמים, גובר הסיכום המבוטא במסמך זה, שהוא פועל יוצא של הסיכום" בין ראש המינהלת למנהל חטיבת כלי טיס צבאיים. ממסמכי המינהלת עולה, כי על אף טענתיו של ראש מינהלת תכנית א' במפעל, הציגו גורמים בכירים במינהלת בפורומים פנימיים עמדה אחרת, הסותרת את זו של התע"א: לדוגמה, במסמך שהכין ראש מינהלת תכנית א' במינהלת לראש המינהלת במפעל באוגוסט 2007 צוין, כי משהב"ט שב והביע את עמדתו שכל רשימת האספקות, התוצרים והידע מוגדרים היטב בהסכם א'. עוד ציין, כי על פי הסכם א', כל נכסי הפיתוח והידע הם בבעלות משותפת של שני הצדדים, ולכן הוא מנוגד למכתב התע"א בו צוין, כי אין רכוש משותף לתע"א ולמשרד. זאת ועוד, ראש מינהלת תכנית א' במינה לת שבמפא"ת ציין באוגוסט 2007 , כי האמור במכתבו מספטמבר 2006 , כי "בכל מקרה של סתירה, ההסכם בין המשרד לתע"א והתנאים המוגדרים בהם עדיפים על הסיכום המוצג במסמך זה", תקף; וכי הוא לא מקבל את עמדת התע"א, שמקבלת ביטוי במכתב דלעיל מפברואר 2007 , שבו נטען כי לסיכום בי ן ראש המינהלת למנהל חטיבת כלי צבאיים עדיפות על הסכם א'. על אף עמדת המינהלת שפורטה לעיל, הסותרת את עמדת התע"א, בביקורת לא נמצאו סימוכין לכך שהמינהלת הסתייגה בפני התע"א מהודעתו של ראש מינהלת תכנית א' במפעל מפברואר 2007 . משרד מבקר המדינה מעיר למינהלת, כי היה עליה למנוע מצב שבו תעמוד בפני עובדות מוגמרות, שבו התע"א משייכת לעצמה את הנכסים שנוצרו בפרויקט א'. מכל מקום, כל עוד לא שונה הסכם א' - הבעלות על הרכוש הקבוע שנוצר בפרויקט נותרה בבעלות משותפת. במרץ 2012 העבירה התע"א למשרד מבקר המדינה נתונים בנוגע לרכוש קבוע בבעלות משהב"ט שנרשם במפעל, שלא כללו רכוש שנוצר בפרויקט א', לרבות צב"ד, מכונות וכלי ייצור. אשר לנתוני הרכוש הקבוע בבעלות התע"א במפעל, שהעבירה התע"א למשרד מבקר המדינה במרץ 2012 , עלותו הסתכמה בכ-149 מיליון דולר (עלות מופחתת של כ-77 מיליון דולר) והוא כלל גם כלי ייצור של פרויקט א', שאף הופחתו לאורך שנים. מבדיקה שערך משרד מבקר המדינה עולה, כי הרכוש הקבוע בפרויקט א' שנרשם בבעלות בלעדית של התע"א, הסתכם בכ-1.3 .מיליון דולר בביקורת עלה, כי בתע"א אין נהלים הקובעים כיצד יש לרשום בספרי התע"א רכוש קבוע בבעלות משותפת עם משהב"ט. תעשיות ביטחוניות 223 . נוכח המתואר לעיל, ובכלל זה רישום בתע"א של הרכוש הקבוע שנוצר בפרויקט א' כרכוש בבעלותה המלאה, מעיר משרד מבקר המדינה, כי התע"א לא פעלה בהתאם למתחייב מהסכם א'. עוד מעיר משרד מבקר המדינה, כי המינהלת כשלה מצדה בטיפולה ברכוש קבוע שנוצר או שנרכש בפרויקט א ', ולא מימשה את אחריותה בעניין זה, בכך שלא וידאה כי התע"א אכן רושמת את הנכסים שנוצרו או שנרכשו בפרויקט כרכוש קבוע בבעלות משותפת של התע"א ושל משהב"ט. 2 ) 'הזמנת משהב"ט מהתע"א לייצור מערכות מוטסות בפרויקט א - במסגרת פרויקט א' הזמין משהב"ט מהתע"א בנובמבר 2009 היערכות לייצור וייצור מערכות מוטסות עבור צה"ל בהיקף כספי של מאות מיליוני ש"ח (להלן - מנה א'). באפריל 2012 העבירה ראש היחידה להתקשרויות, תקציבים ובקרה במינהלת למשרד מבקר המדינה רשימת כלים שהזמין משהב"ט במסגרת הזמנת רכש המערכות מנה א', בהיקף כספי של כ-4.7 מיליון ש"ח (כ-1.23 .)מיליון דולר ברשימות נכתב, כי התע"א סיפקה חלק מהכלים לח"א, וחלקם נשארו בתע"א כרכוש משהב"ט 30 . עוד נכתב, כי חלק מהכלים שודרגו על ידי התע"א במסגרת ההזמנה, ולכן נכללו ברשימות כרכוש חלקי של משהב"ט. בביקורת עלה, כי ראש היחידה להתקשרויות, תקציבים ובקרה במינהלת לא דיווחה לראש תחום תשתיות במנה"ר על הרכוש הקבוע שהוזמן בתע"א, ולא העבירה עותקי הזמנות לסגן ראש מנה"ר לתיעוש, כנדרש. בין היתר, באי -העברת המידע כאמור, היה כדי לפגוע בהצגת רכוש משהב"ט בתע"א במאזן המשרד (פירוט ראו בהמשך). 3 ) רכוש קבוע שלמשהב"ט בפרויקט ב' בתע"א - (א) כאמור, בהסכם ב' נקבע, כי כל נכסי הפיתוח, טרום-הייצור והייצור שנקנו או שיוצרו במסגרת פרויקט ב' הם רכושו הבלעדי של משהב"ט. על אף זאת, בביקורת עלה, כי כלי הייצור, הצב"ד והצת"ת בפרויקט ב' בתע"א לא נרשמו במערכות הממוחשבות שלה כרכוש קבוע של משהב"ט אלא כרכוש קבוע של התע"א; כתוצאה מכך, שייכה התע"א לעצמה רכוש זה. להלן הפרטים: בדצמבר 2007 הודיע מנהל המפעל דאז לחשב התע"א, כי בפרויקט ב' יוצרו כלי ייצור, צב"ד, צת"ת ותשתית מעבדה שישמשו את תכנית ההמשך של הפרויקט. מנהל המפעל ביקש מחשב התע"א להעביר את עלויות הפריטים הללו לתקציב התשתיות של התע"א ולהפחיתן על פני חיי הנכסים. .__________________ .30 כאמור, על פי הסכם א', הרכוש שנוצר בתכנית אמור להירשם כרכוש בבעלות משותפת. 224 דוח שנתי63ב .משרד מבקר המדינה מעיר, כי בקשה זו של מנהל המפעל דאז נגדה את תנאי הסכם ב', ולא תואמה עם משהב"ט. כשלושה ימים מאוחר יותר, כתב חשב התע"א, בין היתר, לסמנכ"ל לכספים 31 , לסמנכ"ל התפעול ולסמנכ"ל ומנהל חטיבת כלי טיס צבאיים, כי "כתוצאה מאילוצים שהיו בזמנו נרכש במסגרת עלות פרויקט ב', ציוד אשר בהתאם לנוהלי החברה היה אמור להירכש על חשבון תקציב ההשקעות". עוד כתב, כי הציוד נמצא "בחצרי התע"א ובחלקו אף הופחת"; וכי כדי לתקן את המעוות יש להעביר תשתיות וציוד מעלות הפרויקט לנכסי התע"א, ולצורך כך יש להגדיל את תקציב ההשקעות בסכום זה. ממסמך של מנהלת הכספים במפעל לחשב התע"א כשבועיים מאוחר יותר עולה, כי החשבונאי הראשי של התע"א אישר את הנושא, וכי הסמנכ"ל לכספים של התע"א החליט לדווח על כך לדירקטוריון (במסגרת הצגת תקציב ההשקעות של החברה לשנת 2008 ). עוד עלה, כי חשב התע"א ביקש ממנהלת הכספים של המפעל "להכין תיעוד מסודר של המהלך והנימוקים הנכונים לביצועו". התע"א הודיעה למשרד מבקר המדינה באוקטובר 2012 , כי החשבונאי הראשי לא יכול היה לדעת אם האישור שנתן סותר את תנאי הסכם ב' או לאו, מאחר שלא היה מודע לתנאי ההסכם עקב סיווגו. בעקבות הבקשה של חשב התע"א דלעיל, העביר אליו מנהל התפעול של פרויקט ב', מספר ימים לאחר פנייתו, מסמך המנמק את הבקשה להעברת ציוד הרשום בפרויקט ב' לתקציב ההשקעות של התע"א. במסמך צוין, כי מבדיקה שבוצעה בפרויקט התברר שישנו ציוד שנרשם כחלק מעלות הפרויקט, ואשר ניתן להשתמש בו בפרויקטים נוספים. לכן, ביקש להעביר ציוד זה למצבת רכוש קבוע של המפעל, ובכלל זה כלי ייצור, מעבדת שילובים, צב"ד וצת"ת. ההיקף הכספי של הציוד הסתכם בכ-4.1 .מיליון דולר לאחר פחת לקראת ישיבת דירקטוריון התע"א שהתקיימה בינואר 2008 העבירה הנהלת התע"א לחברי הדירקטוריון חוברת הצעת תקציב השקעות החברה ברכוש קבוע לשנת 2008 . באחד מהסעיפים בחוברת נרשם, כי המפעל העביר תשתיות וציוד מפרויקט ב' לרכוש התע"א בהיקף כספי של 4.1 מיליון דולר. דירקטוריון התע"א אישר בינואר 2008 את תקציב ההשקעות ברכוש קבוע לשנת 2008, לרבות את הסעיף האמור. בביקורת לא נמצאו סימוכין לכך, שלקראת דיון הדירקטוריון שבו אושר תקציב ההשקעות, הסבו גורמים בהנהלת התע"א, ובכלל זה מנהל חטיבת כלי טיס צבאיים דאז, את תשומת לבם של חברי הדירקטוריון לכך, שהסוגיה האמורה - רישום רכוש קבוע של משהב"ט בפרויקט ב' כרכוש קבוע של התע"א - מנוגדת להסכם ב'. בהתייחסותה לממצאי הביקורת הודיעה התע"א למשרד מבקר המדינה באוקטובר 2012 ,', כי "במקום להקצות את מינימום המשאבים לטובת ייצור" בפרויקט ב .__________________ .31 מר מנשה שגיב כיהן בתפקידו עד מרץ 2012 . החל מאפריל 2012 מכהן בתפקיד סמנכ"ל לכספים מר אייל יוניאן. תעשיות ביטחוניות 225 ."ביצעה התע"א השקעות על חשבו ן תקציב ההשקעות של התע"א ההדגשה [ ולא של הפרויקט". עוד הודיעה התע"א, כי אי ]במקור-רישום הציוד האמור מלכתחילה כרכוש קבוע של התע"א היה בגדר טעות אשר תוקנה כמתבקש. משרד מבקר המדינה מעיר, כי הרכוש הקבוע נוצר במסגרת פרויקט ב', ושימש אותו, וכי העברתו לבעלותה של ה תע"א נגדה את הסכם ב'. למרות זאת, לא פנתה התע"א למשהב"ט כדי להציג את נימוקיה להעברת רכוש זה לבעלותה, ולבקש את אישורו לכך. (ב) ממסמכי התע"א עולה, כי בהמשך לצעדיה דלעיל היא החליטה בסוף 2008 (ראו פירוט בהמשך), בניגוד להסכם ב', כי כל הנכסים שיוצרו או שנרכשו במסגרת פרויקט ב' מהווים רכוש קבוע של התע"א, וכי נכסים אלה יירשמו כרכוש קבוע של המשרד רק אם לא תהיה תכנית המשך לפרויקט ב'. בביקורת עלה, כי נוסף על כך שהחלטה זו נגדה כאמור את הסכם ב', ואף על פי שעד מועד סיום הביקורת לא נחתמה עסקת המשך, נכסי הפרויקט שהיו אמורים להירשם כרכוש בבעלות משהב"ט, רשומים כנכסי התע"א, כלהלן: באוקטובר 2008 העביר ראש מינהלת תכנית ב' דאז במפעל לראש תחום התקשרויות במינהלת רשימה עדכנית של "רכוש משהב"ט" שהצטבר בפרויקט ב' מתחילתו ועד ל- 31.12.07 . באותו היום, העביר ראש מינהלת תכנית ב' במפעל למנהלת הכספים של המפעל מכתב ובו כתב: "בשנים 2005 , 2006 , 2007 נדרשנו על ידי המשרד להעביר רשימת ציוד אשר נחשבות כרכוש המשרד"; הועברו רשימות ראשוניות וביניהן פריטים שנרשמו בתע"א כרכוש קבוע פרויקטלי. ראש מינהלת תכנית ב' צירף למכתבו רשימת "רכוש משהב"ט" בתכנית, אשר נרשם בתע"א כרכוש בבעלותה, בהיקף כספי של כ-3.5 מיליון דולר. פריטי הרכוש שצוינו ברשימה זו תאמו ברובם לפריטי הרכוש שברשימה שהועברה לראש תחום התקשרויות במינהלת. בסוף שנת 2008 מונה ראש מינהלת תכנית ב' למנהל המפעל. בתפקידו החדש הוא העביר בדצמבר 2008 לראש תכנית ב' במינהלת מסמך בנושא "רכוש משהב"ט" בפרויקט ב', ולפיו "בהמשך להבהרות" הוא מצרף "רשימה של ציוד ירשם כרכוש המשרד". המינהלת לא ]המשך[...אשר במידה ולא תהיה תכנית השיבה להודעתו של מנהל המפעל. אשר לרשימת הציוד שצורפה למכתב של מנהל המפעל עלה בביקורת, כי היא לא כללה ערכים כספיים של הנכסים שצוינו בה, ולחלקם אף חסרו מספריהם המזהים בתע"א. ללא אלה, למשהב"ט לא הייתה אפשרות לקיים בקרה ופיקוח על רכושו. ביולי 2012 מסר מנהל המפעל לנציגי משרד מבקר המדינה, כי הנושא כמפורט לעיל, הוסכם בינו לבין המינהלת, ולכן הוא הוציא למינהלת מכתב בנושא. לדבריו, היות שהמינהלת לא השיבה לו, הוא הסיק שהיא מסכימה עם תוכן מכתבו. עוד מסר, כי סוגיית רישום הרכוש הקבוע בפרויקט ב', כפי שבאה לידי ביטוי במכתבו למינהלת מדצמבר 2008 ., הוצגה למנכ"ל התע"א ואושרה על ידיו 226 דוח שנתי63ב .משרד מבקר המדינה מציין, כי לא נמצאו סימוכין לדברי מנהל המפעל, כפי שנמסרו לנציגי משרד מבקר המדינה, כאמור. משרד מבקר המדינה שב ומעיר, כי הודעתו של מנהל המפעל מדצמבר 2008 , ולפיה הוא מתנה את רישום הרכוש הקבוע בפרויקט ב' כרכוש קבוע של משהב"ט, בכך שלא תחתם עסקת המשך, ניתנה בניגוד לאמור בהסכם ב'. משמ עות הודעה זו הייתה לכאורה ביטול חד -צדדי של חלק מתנאי ההסכם. על אף זאת, המינהלת לא הסתייגה מהודעה זו, ולא בחנה את משמעותה מבחינה משפטית ומבחינה עסקית. בהתייחסותה לממצאי הביקורת הודיעה התע"א למשרד מבקר המדינה באוקטובר 2012 , כי "לא החליטה כי כל ]ההדגשה במקור [ הנכסים שיוצרו או שנרכשו במסגרת הפרויקט מהווים רכוש התע"א". החלטת "התע"א נגעה רק לחלק מהנכסים" אשר אמנם קשורים לפרויקט אך מומנו מתקציב התע"א. נכסים אחרים שנוצרו במסגרת הפרויקט, הינם רכוש משהב"ט ונרשמו או יירשמו כך בספרי הרכוש הקבוע. משרד מבקר המדינה מעיר, כי שלא בהתאם להודעתה, התע"א רשמה במערכות הממוחשבות את כל הנכסים שנוצרו או שנרכשו בפרויקט ב', כרכוש בבעלותה, ולא רשמה ולו נכס אחד כרכוש משהב"ט. משמעות הדבר, כי התע"א שייכה לעצמה את כלל הנכסים שנוצרו בפרויקט ב'. הרישום כפי שערכה התע"א בפרויקטים א' וב' כאמור, הביא לכך, שרכוש בשווי של מיליוני דולרים לא הוצג בצורה נכונה בספרי החברה. אשר למשהב"ט יצוין, כי ראש היחידה להתקשרויות, תקציבים ובקרה במינהלת לא העבירה למנה"ר נתונים על הנכסים שנוצרו בפרויקטים א' ו- ב', כדי שיוכל למלא את תפקידיו בהתאם להוראת משהב"ט; ולא וידאה כי התע"א רושמת נכסים אלה כנדרש על פי ההסכמים, כמפורט לעיל. בכך אפשרה המינהלת, הלכה למעשה, לתע"א, לשייך לעצמה את הנכסים האמורים ולנהוג בהם כ"מנהג בעלים", תוך כדי רישומם בספרי החברה כנכסי התע"א, בניגוד להסכמים. זאת ועוד, עד מועד סיום הביקורת, יולי 2012, לא היו בידי ראש היחידה להתקשרויות, תקציבים ובקרה במינהלת מלוא הנתונים על ההיקף הכספי של הרכוש הקבוע של משהב"ט שנוצר או שנרכש במסגרת הסכמים עם התע"א לביצוע פרויקטים א' ו-ב'. משרד מבקר המדינה מעיר, כי יש לראות בחומרה את התנהלותה של המינהלת בכל הקשור לפיקוח ולב קרה על הרכוש הקבוע של משהב"ט שנוצר במסגרת הפרויקטים שבאחריותה, לאורך שנים, מבחינת ניהולו מול התע"א ומול גורמים אחרים במשהב"ט. בהתייחסותה לממצאי הביקורת הודיעה התע"א למשרד מבקר המדינה באוקטובר 2012 , כי "אופן ניהול הרכוש הקבוע הקשור לפרויקטים המבוקרים היה ע ל פי הסכמות והבנות עם הלקוח". עוד הודיעה, כי "ההסכמות האמורות אושרו על ידי משהב"ט הן באופן ישיר והן באופן עקיף ותאמו את האינטרסים של משהב"ט", וכי כוונת הצדדים בהסכמות שהושגו הייתה להיטיב עם התע"א. תעשיות ביטחוניות 227 . לעומת זאת, בהתייחסותה לממצאי הביקורת הודיעה המינהלת למשרד מבקר המדינה בספטמבר 2012 , כי "המינהלת אינה עומדת במרוץ של טענות ותגובות מול התע"א ואין במכתב זה או אחר של התע"א לשנות מזכויות המשרד על פי ההסכם , בין אם המשרד הגיב על כך ובין אם לאו". עוד הודיעה, ]ההדגשה במקור[ ...למינהלת[ כי יש לשים לב "למכתבים שמסרה התע"א , בהם העבירה התע"א ] ."דיווחים עיתיים לגבי רכוש משהב"ט, ללא כל הסתייגות משרד מבקר המדינה מעיר, כי הליקויים שעלו בדוח ביקורת זה, כמו גם השוני המהותי בין עמדות הצדדים כמתואר לעיל, מצביעים על כשל במערכות הבקרה שהפעיל משהב"ט על פעילות התע"א כ"נאמן" של משהב"ט בכ ל הקשור לרישום רכוש קבוע שנוצר בפרויקטים א' ו -ב'. כתוצאה מכך, התאפשר מצב שבו שייכה לעצמה התע"א את נכסי משהב"ט שנוצרו או שנרכשו בפרויקטים אלה, ובכך פעלה התע"א בניגוד להסכמים. דבר זה הביא בין היתר לכך, שרישומם של נכסים אלה בספרי התע"א ובמאזני משהב"ט היה לקוי (ראו פירוט בהמשך). בהתייחסותו לממצאי הביקורת הודיע מנה"ר למשרד מבקר המדינה בספטמבר 2012 , כי בהתקשרויות שבהן נרכש רכוש קבוע בבעלות המשרד, תיוחד במסמך תכולת העבודה שבהסכם אבן דרך לדיווחי רכוש. אבן דרך זו תאושר לתשלום על ידי ראש תחום תשתיות במנה"ר. עוד הודיע מנה"ר, כי יבוצע סקר רכוש מעמיק במפעל, ותוכן תכנית עבודה שנתית לביצוע ביקורת רכוש במפעלי התע"א. 4 . רישום הרכוש הקבוע של משהב"ט בתעשיות במאזן משהב"ט הוראת משהב"ט קובעת כי תפקידו של אכ"ס, בין היתר, להציג "רכוש משהב"ט במפעלים במאזן הכספי של המשרד", לפי דיווח של ראש תחום תשתיות במנה"ר. כאמור, על פי הוראת משהב"ט, סגן ראש מנה"ר לתיעוש נושא באחריות מטה במשהב"ט לנושא רכוש המשרד הנמצא בתעשיות. בין היתר, יחידתו מעבירה לחשבונאי הראשי במשהב"ט נתונים על עלות רכוש זה לצורך הצגתו בדוחות הכספיים של משהב"ט, במסגרת ביאור הנוגע לכלל הרכוש הקבוע של מערכת הביטחון. בנובמבר 2008 מינה סגן ראש אכ"ס צוות שיפור בנושא "רכוש משהב"ט במפעלים" (להלן - הצוות), שמטרתו שיפור כלי הניהול, הרישום, המעקב והבקרה על נכסים בבעלות משהב"ט הנמצאים בתעשיות ובמוסדות מחקר. ביוני 2010 הציג הצוות את ע בודתו לראש אכ"ס וחשב משהב"ט, ובה צוין, בין היתר, בנוגע לרכוש משהב"ט, כי קיים "מידע חסר ולא עדכני על מצאי הנכסים בתעשיות". הצוות הציג בדיון, "כי אין גורם עיקרי במשרד אשר מתכלל את הטיפול ברכוש כאמור בצורה מיטבית, תוך כדי מעקב נאות על השימוש בו, רישומו וכו'". באוקטובר 2010 נערך דיון באכ"ס בנושא מיפוי רכוש קבוע שבבעלות משהב"ט הנמצא בתעשיות. אחת המסקנות העיקריות של הצוות כפי שהוצגה בדיון הייתה, שרישום הרכוש "המתבצע במנה"ר אינו מנוהל בהתאם לצרכים חשבונאיים ועמידה בתקנים החשבונאיים המקובלים". בסיכום הדיון הוחלט, כי אכ"ס ייצא 228 דוח שנתי63ב .למכרז לבחירת ספק אשר ימפה את הרכוש הקבוע שבבעלות משהב"ט הנמצא בתעשיות. התברר, כי עד מועד סיום הביקורת, יולי 2012 , כשלוש שנים וחצי לאחר שמונה הצוות, ועל אף ההחלטה שאכ"ס ייצא למכרז לבחירת ספק אשר ימפה את הרכוש הקבוע שבבעלות משהב"ט, מנה"ר ואכ"ס טרם מיפו את הרכוש הקבוע שבבעלות משהב"ט הנמצא בתעשיות, וטרם הקימו מערכת לפיקוח ולבקרה על תהליך רישום רכוש זה בתעשיות ובמשהב"ט. בהתייחסותו לממצאי הביקורת הודיע אכ"ס בספטמבר 2012 למשרד מבקר המדינה, כי באפריל 2012 הותנע, בהובלת אכ"ס, מיפוי הרכוש הקבוע שבבעלות משהב"ט הנמצא בתעשיות. המיפוי החל באחת התעשיות הביטחוניות, והוא מתוכנן להימשך ביתר התעשיות, בהתאם להיקף רכוש משהב"ט בהן. בהתייחסותו לממצאי הביקורת הודיע מנה"ר למשרד מבקר המדינה בספטמבר 2012 , כי על פי תכנית העבודה הוא מתכנן להפעיל עד תום שנת 2014 מערכת לפיקוח ולבקרה על תהליך הרישום של הרכוש הקבוע בבעלות משהב"ט. משרד מבקר המדינה מעיר, כי נוכח הפגמים המהותיים ברישום במשהב"ט של הרכוש הקבוע שלו הנמצא בתע"א, כפי שעלו בדוח ביקורת זה, נתוני רכוש זה הנכללים במאזנים של משהב"ט, אינם מציגים תמונה נכונה. על כן חשוב שהת הליכים, שעליהם הודיע משהב"ט בתשובתו, יבוצעו בהקדם. 5 . ביקורים של גורמי משהב"ט בתע"א בעניין רכוש קבוע על פי הוראת משהב"ט, תפקידו של ראש תחום תשתיות במנה"ר, בין היתר, לערוך לפחות אחת לשלוש שנים ביקורים במפעלים שברשותם רכוש המשרד, כדי לוודא עמידת המפעל בכל התחייבויותיו כלפי המשרד בגין מסירת הרכוש לרשותו. עוד נקבע בהוראה, כי יש לשמור דוח מסכם של הביקור בתיק המפעל שבמנה"ר. בביקורת עלה, כי בניגוד להוראת משהב"ט, ראש תחום תשתיות במנה"ר לא ערך ביקורים בתע"א בשנים 2007 -2011 . משרד מבקר המדינה מעיר, כי היעדר ביקורים בתע"א, לרבות במפעל, פגע בבקרה ובפיקוח שמנה"ר אמור היה לבצע על ניהול הרכוש הקבוע של משהב"ט בתע"א, לרבות ביכולת לוודא שהתע"א משמשת כ"נאמן", כפי שנקבע בהוראת משהב"ט האמורה. . .6 . ועדת רכוש משהב"ט הוראת משהב"ט קובעת, כי במשרד תופעל ועדת רכוש בראשות סגן ראש מנה"ר לתיעוש, שתפקידיה הם: לעקוב אחר ביצוע הוראת המשרד בכל הקשור בהיווצרות רכוש משהב"ט, פיקוח וניהול מעקב אחר רישומו, אחזקתו ודרכי השימוש בו; תעשיות ביטחוניות 229 . לעקוב אחר התאמת הנהלים הקיימים למתווה בשטח; ולהציע עריכה ופרסום נהלים חדשים בהתאם לצורך. בנוסף לכך קובעת הוראת משהב"ט, כי הוועדה תתכנס אחת לחצי שנה, לפי זימון מראש של יו"ר הוועדה, ופרוטוקולים מדיוניה והמלצותיה יוגשו למנכ"ל משהב"ט. בביקורת עלה, כי בשנים 2009 -2011 התכנסה ועדת רכוש במשהב"ט רק אחת לשנה, שלא בהתאם לנדרש בהוראת משהב"ט. נוכח הליקויים בבקרה של משהב"ט על רכושו בתע"א, מעיר משרד מבקר המדינה, כי ועדת רכוש לא מילאה את תפקידה כנדרש בהוראת משהב"ט בכל הקשור למעקב אחר ביצוע הוראות המשרד בעניין הרכוש הקבוע של משהב"ט. בין היתר, נוכח תפקודה הלקוי של ועדת הרכוש, המינהלת וגם מנה"ר לא קיימו הוראות אלו. .חלק ב': היבטים בניהול הרכוש הקבוע של התע"א .לאופן ניהולו של הרכוש הקבוע ולדרך הטיפול באחזקתו יש השלכות ישירות על התוצאות העסקיות של התע"א, הנובעות משיפור תפוקת הציוד ומשיעורי הפחת המחושבים על פי אורך החיים הכלכליים של הנכס. סכומי הפחת הנזקפים מדי שנה בשנה בדוחות הכספיים של התע"א הם מהותיים ביחס לתוצאות העסקיות שלה. בשנים 2011 ו- 2010 הסתכמו הוצאות הפחת בכ -61 מיליון דולר ובכ -55 .מיליון דולר, בהתאמה הרכוש הקבוע שבבעלות התע"א מיועד לסייע, יחד עם תשתיות נוספות של מפעליה, להשגת היעדים התפעוליים והעסקיים של החברה בארץ ובחו"ל. נוהל התע"א בעניין: "ניהול רכוש קבוע ורישומו", מגדיר רכוש קבוע כנכס בר -פחת אשר אורך חייו הכלכליים הצפוי הוא לפחות שנתיים, כדאי לתע"א להחזיק בו תקופה זו ועלותו 2,000 דולר32 .ומעלה; או שהנכס נכלל בקבוצת סוגי הרכוש האטרקטיבי על פי הנוהל, נכס אטרקטיבי מוגדר כנכס שניתן לעשות בו שימוש אישי מחוץ לתע"א. נכסים אלו כוללים, בין היתר, מיקרוסקופים, מצלמות ומחשבים אישיים ניידים. נוהלי התע"א קובעים, כי החשבונאי הראשי בארגון אחראי, בין היתר, להוציא הנחיות ליחידות התע"א לגבי אופן הרישום החשבונאי של הרכוש הקבוע33 , לפקח ולוודא רישום וניהול חשבונאי תקין על ידי יחידות התע"א, לקבוע את שיעור הפחת לפי סוג הנכס, וכן ליזום ולפקח על מפקדי רכוש קבוע 34 ועל הטיפול החשבונאי בתוצאות המפקדים. .__________________ .32 לפי נוהל התע"א: "ניהול רכוש קבוע ורישומו", שחל החל מ- 28.6.11 . הנוהל הקודם קבע כי עלות הנכס 400 .דולר ומעלה 33 רישום רכוש קבוע במערכת ממוחשבת ייעודית, הנקראת גם ספר רכוש קבוע. 34 מפקד רכוש קבוע נועד לוודא התאמה של רישומי הרכוש הקבוע בספרים למצאי הפיזי של הרכוש הקיים בתע"א. 230 דוח שנתי63ב .בהתאם לנוהל התע"א בעניין "מיפקד רכוש קבוע", יש לערוך בתע"א מפעם לפעם מפקדי רכוש קבוע כדי לוודא התאמה של רישומי הרכוש הקבוע הנמצא בבעלות החברה או בבעלות לקוחותיה למצאי הפיזי של הרכוש הקיים בתע"א. תדירות מפקדי הרכוש הקבוע תהיה בהתאם לסוג הרכוש: ציוד תובלה וציוד נייד, כולל ציוד משרדי - ייפקדו אחת לשנתיים; ציוד המותקן בהתקן קבוע וציוד כבד - ייפקדו אחת לשלוש שנים; ומ בנים ייפקדו אחת לחמש שנים. הנכסים האטרקטיביים ייפקדו אחת לשנה. בשנת 2011 ערכה התע"א מפקד רכוש קבוע, שהיה אמור להתבצע בצורה מקוונת, באמצעות מערכת חדשה של מפקד נכסי רכוש קבוע שהחלה לפעול ביולי 2011 . במסגרת זו מונפק דוח מקוון המציג לכל עובד את רשימת הנכסים הרשומים על שמו. מערכת זו נועדה לאפשר לעובד העורך מפקד לדווח במערכת הממוחשבת על תוצאות המפקד של הנכסים בשטח. על פי קביעת החשבונאי הראשי מדצמבר 2011 , כחלק מתהליכי הבקרה לאימות נכסי החברה מחויבת התע"א "לבצע התאמה בין הרכוש הרשום בספרי החברה לבין המצאי בשטח"; ב קרה זו נדרשת על פי תקני ביקורת ולפי דרישת רואי החשבון של החברה. . .מפקד הרכוש הקבוע בחטיבת מטח .א) סימון הנכסים במדבקות ובמספר מזהה 1 ) בנוהל "מיפקד רכוש קבוע" נקבע, כי החשבונאי הראשי אחראי להנחות את האחראים על המפקד במפעלים בנוגע לעריכתו והטיפול החשבונאי ב תוצאותיו. בהתאם להנחיותיו, הממונה על המרכז התמחירי35 יסרוק את אזור המפקד ויאתר את כל הנכסים הקבועים הכלולים במפקד, ידביק על הנכסים מדבקות לציון השנה שבה בוצע המפקד, יוודא שעל גבי הנכס ישנו סימון של מספר הנכס, ויאשר בחתימתו את נכונות הנתונים בכל דוח. המדבקות ישמשו אישור על ביצוע מפקד לנכסים בשנה הנידונה. בסיום המפקד יאשר הממונה את ביצועו, ויעביר את הדוחות המלאים לאחראי על המפקד. 2 ) ביוני 2011 ,פנה מנהל הכספים של חטיבת מטח אל החשבונאי הראשי וציין כי מדי שנה בשנה עורכת החטיבה מפקד ממוחשב36, שבו מקבל כל עובד החתום על ציוד את רשימת הציוד, והוא מאשר במחשב אם הציוד נמצא או לא. ביולי 2011 הודיע מנהל הכספים לאחראי על הרכוש הקבוע בחטיבת מטח, כי בשיחת טלפון עם החשבונאי הראשי "הוא אישר להמשיך במתכונת הנוכחית כלומר - ללא מדבקות". .__________________ .35 .מחלקות במפעלי התע"א מוגדרים גם כמרכזיים תמחיריים 36 .חטיבת מטח החלה בביצוע מפקדי רכוש קבוע מקוונים לפני מספר שנים תעשיות ביטחוניות 231 .משרד מבקר המדינה מעיר, כי האישור שנתן החשבונאי הראשי למנהל הכספים של חטיבת מטח אינו תואם את נוהל "מיפקד רכוש קבוע". יודגש בקשר לכך, כי ללא המדבקה עם ציון תאריך המפקד עליה, לא ניתן לדעת אם העובד החתום על הציוד אכן וידא פיזית את קיומו. הדבר גם מקשה על איתור נכסים הנמצאים ביחידה אך אינם רשומים במערכת הרכוש הקבוע (מ"השטח לספרים" - ראו בהמשך). התוצאה של אלה - פגיעה בבקרה על קיומם ורישומם של פריטי הרכוש הקבוע. בהתייחסותה לממצאי הביקורת הודיעה התע"א באוקטובר 2012 למשרד מבקר המדינה, כי היא נערכת להסבת אופן ביצוע המפקדים, כך שבשיטה החדשה יבוצעו מפקדים מקוונים על ידי העובדים שהנכסים משויכים אליהם. בשיטה זו כל עובד יפקוד מספר מצומצם של נכסים. עוד הודיעה התע"א, כי היא נותנת אמון מלא בעובדיה, וסמוכה ובטוחה כי עובד החתום על רכוש קבוע ומאשר את מציאתו במפקד, מדווח דיווח אמת. לכן, הצורך בשיטה הישנה של הדבקת מדבקות "נפקד", כאישור לביצוע המפקד מאבד מחשיבותו, שכן האישור לכך יינתן על ידי העובד שהנכס מוצמד אליו. משרד מבקר המדינה מעיר, כי גם בשיטת המפקד המקוון נדרשים בקרה ופיקוח על ביצוע המפקד על ידי העובדים, על מנת לוודא שהנכסים נפקדו פיזית. עוד מעיר משרד מבקר המדינה, כי על אף, שכאמור, חטיבת מטח עורכת מפקד נכסים מקוון זה מספר שנים, בבדיקה האקראית שערכו נציגי משרד מבקר המדינה במאי וביוני 2012 , שיעור הנכסים שנמצאו היה נמוך (ראו פירוט בהמשך). נוכח ממצאים אלה, מן הראוי שהתע"א תבחן באיזו מידה שיטת המפקד החדשה מאפשרת לקיים בקרה נאותה ולוודא שהנכסים אכן נפקדים פיזית. ב) בדיקה אקראית של הרכוש הקבוע בחטיבת מטח בנוהלי התע"א נקבע, כי סימון נכס קבוע ייעשה בעת קבלתו על ידי הגוף האחראי על הקבלה ביחידה טרם העברת הנכס למחסן היעד או לגורם היוזם. סימון הנכס אמור לכלול פרטים שונים, ובין היתר, את זיהוי היחידה, את המספר הסידורי של הנכס ואת המספר האינוונטרי 37 שלו. עוד נקבע, כי הממונה על מרכז תמחירי ביחידה אחראי, בין היתר, להימצאות מספר אינוונטרי על גבי נכס שנכלל במפקד ועל סימון בעלות על הנכס. על פי נוהלי התע"א, מספר אינוונטרי מהווה "מפתח ראשי" לזיהוי הנכס במערכת הרכוש הקבוע. במאי וביוני 2012 ערכו נציגי משרד מבקר המדינה בדיקה אקראית 38 (להלן- הבדיקה) של קבוצות נכסים הנכללים ברכוש הקבוע בחטיבת מטח, בעלי עלות מופחתת גבוהה: במפעל ביטחוני תעופתי (להלן - מבת) חלל, במפעל מבת טכנולוגיות, במפעל טילים ובמ פעל תעשיות מכשירים מדויקים (להלן - תממ). הבדיקה נערכה בתשעה מרכזים תמחיריים, בליווי האחראי על הרכוש הקבוע .__________________ .37 המספר המזהה של הנכס. 38 הבדיקה כללה246 .נכסים 232 דוח שנתי63ב .בחטיבת מטח בקמפוס יהוד. כמו כן, בכל מרכז תמחירי התלווה לעורכי הבדיקה העובד שהנכסים משויכים אליו. מטרת הבדיקה הייתה לבדוק את התאמת הרישומים בספר הרכוש הקבוע של התע"א למצאי הפיזי של הרכוש הקבוע במרכזים אלה. הבדיקה כללה: ( 1 ") בדיקה מ"הספרים לשטח - האם נכסים הרשומים בספר הרכוש הקבוע במרכזים התמחיריים אכן נמצאים פיזית במרכז התמחירי שבו הם רשומים; ( 2 ") בדיקה מ"השטח לספרים - האם נכסים הנמצאים פיזית במרכז תמחירי מסוים אכן רשומים במערכת הרכוש הקבוע באותו מרכז תמחירי. להלן עיקרי הממצאים שעלו בבדיקה: 1 ) כ-84% מהנכסים שנכללו בבדיקה ("מהספרים לשטח"), ושהיו רשומים במערכת הרכוש הקבוע של התע"א, לא נמצאו פיזית במרכזים התמחיריים שבהם היו רשומים. יצוין, כי נכסים רבים לא זוהו, מאחר שלא היו עליהם מספרים אינוונטריים (ראו גם בהמשך). לגבי מספר נכסים ייחודיים, על אף שלא סומנו במספר אינוונטרי, בגלל ייחודם ניתן היה לזהותם, ועל כן הם הובאו בחשבון במניין הנכסים שנמצאו. 2 ) כ-70% ,מהנכסים שנכללו בבדיקה לא סומנו במספר אינוונטרי בניגוד לנוהלי התע"א, דבר שלא איפשר לזהותם במערכת הממוחשבת של התע"א. 3 ) מתוך הנכסים שנבדקו מ"השטח לספרים" (נמצאו פיזית במרכזים התמחיריים), כ-50% לא היו רשומים במערכת הממוחשבת של הרכוש הקבוע במרכזים התמחיריים שבהם נמצאו. חלק מהם לא זוהו במערכת הממוחשבת, מאחר שבניגוד לנוהלי התע"א, לא סומן על גביהם מספר אינוונטרי. יצוין, כי כ-6% .מהנכסים שנבדקו היו רשומים במרכזים תמחיריים אחרים 4 ) על כ-99% מהנכסים שנכללו בבדיקה לא סומן במדבקה באילו שנים נפקדו, בניגוד לנוהלי התע"א. יודגש בהקשר זה, כי על כל הנכסים ללא מספרים אינוונטריים כמתואר לעיל, לא נמצאו 39 גם מדבקות המציינות את מועדי קיום המפקדים, כך שלא ניתן לדעת אם ומתי נכסים אלה נפקדו. בהתייחסותה לממצאי הביקורת באוקטובר 2012 הודיעה התע"א למשרד מבקר המדינה, בין היתר, כלהלן: 1 ) נוכח ממצאי הביקורת של משרד מבקר המדינה, פעל האחראי על הרכוש קבוע (בחטיבת מטח) לאיתור הנכסים המבוקשים, כאשר משך הזמן שנדרש לכך עלה על שבועיים, ובסופו של דבר, ללא מגבלת זמן, נמצאו כמעט כל הפריטים. עלות הפריטים שנמצאו מסתכמת בכ -99% מעלות הנכסים, דבר המאשש את אמינות הנתונים המופיעים בספר הרכוש הקבוע של התע"א. 2 ) ,שיטת ביצוע המפקד בתע"א היא בבסיסה מ"הספרים לשטח", בין היתר מאחר שכל נכסי הרכוש הקבוע נרכשים ומתועדים באמצעות המערכות הפיננסיות .__________________ .39 פרט למדבקה על נכס אחד: "נפקד בשנה 1996." תעשיות ביטחוניות 233 . בתע"א. לכן, "הסיכוי למצוא נכס שאינו קיים ברישומים הינו קטן מאד". ביצוע הצלבה במפקד מ"הספרים לשטח" ומ"השטח לספרים" יה יה בלתי יעיל ויגזול משאבים ניכרים יחסית לתועלת ממנו, והשפעתו על התוצאות העסקיות היא אפסית. בשיטת המפקד המקוונת העובדים מתבקשים לציין הימצאות פריטים אשר נמצאים ברשותם אך אינם רשומים כך בספר הרכוש הקבוע. בדרך זו תתווסף במידה מסוימת בחינה של מ"השטח לספרים". 3 ) הדבקת מדבקות "נפקד" לא תשנה את המצב שיהיו נכסים ביחידה שלא יירשמו במערכת הרכוש הקבוע. "לצורך כך יש לבצע מפקדים בדרך של מפקד כללי למרכז דיווח שלם בו יפקד כל הציוד שנמצא במרכז דיווח מסויים", ולכך נערכת התע"א. עוד הודיעה התע"א, כי נוהל מפקד רכוש קבוע נמצא בהליכי בחינה, וישונה על מנת להתאימו לשיטת המפקד החדשה, שיישומה החל בשנה זו. משרד מבקר המדינה מעיר, כי כשני שלישים מהנכסים, שלגביהם הודיעה התע"א כי מצאה אותם בעקבות הביקורת, נמצאו ללא מספרים אינוונטריים; בהיעדר מספרים כאלה, לא ניתן לזהות בוודאות שאכן מדובר באותם הנכסים שרשומים בספרים ואת נכונות רישומם בספר הרכוש הקבוע של התע"א. עוד מעיר משרד מבקר המדינה, כי היעדר מספרים אינוונטריים פוגע ביכולת הבקרה של התע"א על הרכוש הקבוע המוצב במרכזים התמחיריים השונים; במיוחד קיים קושי לאתר נכסים אשר נמצאים במרכזים תמחירי ים שונים מאלה שבהם הם רשומים. גם נוכח קושי זה חשוב לבצע מפקדים הן מ"הספרים לשטח" והן מ"השטח לספרים". נוסף לאמור לעיל, הודיעה התע"א למשרד מבקר המדינה, כי בין הנכסים שלא מצאה ישנם 12 מיקרוסקופים הרשומים במפעל תממ. התע"א הסבירה, כי ככל הנראה מיקרוסקופים אלה התקבלו ישירות במפעל ללא שעברו במשרד הקבלה, לכן לא הודבקו להם מדבקות של מספר אינוונטרי, ובמערכת הרכוש הקבוע אין להם מספר סריאלי40 . אשר לפריטים אלו מעיר משרד מבקר המדינה, כי התע"א לא הצליחה לאתרם נוכח אי -סימונם במספרים אינוונטריים, דבר המדגיש את החשיבות היתרה של סימון הנכסים לצורך מעקב ובקרה עליהם, אל מול הרישומים בספרי החברה. יתר על כן, אי-סימון הנכסים האמורים במקרה זה מקבל משנה חשיבות, מאחר שמדובר במיקרוסקופים, דהיינו, מדובר בנכסים אשר מוגדרים על פי נוהלי התע"א כרכוש אטרקטיבי אשר יש לפקוד מדי שנה בשנה (ראו ב המשך). מיקרוסקופים אלו נרכשו בשנים 2005 -2007 בעלות של מ-600 דולר עד ל- 4,900 .דולר ליחידה משרד מבקר המדינה מציין, כי על מנת לבצע מפקד רכוש קבוע מלא ושיטתי, שמטרתו לוודא התאמה בין הרישומים בספרי החברה לבין מצאי הנכסים בשטח, יש לבצעו לא רק בשיטת "מהספרים לשטח" אלא גם בשיטת "מהשטח לספרים", המאפשרת לאתר נכסים שנמצאו ב"שטח", אולם אינם רשומים במערכת הרכוש .__________________ .40 .מספר הניתן על ידי היצרן 234 דוח שנתי63ב .הקבוע במחלקות שבהן נמצאו (חלקם עשויים להימצא במחלקות אחרות). עם סיום מפקד רכוש קבוע תתאפשר התאמה בין הנכסים הרשומים בספרי החברה שלא נמצאו לבין נכסים שנמצאו בשטח ולא אותרו בספרי הרכוש הקבוע ("יש מאין"). אי-סימון הנכסים במדבקות המורות על כך שהם נפקדו, מקשה על סריקת אזורי המפקד ועל איתורם של הנכסים אשר טרם נפקדו; במצב זה, לא ניתן לוודא שאכן ננקטו כל הצעדים כדי לאתר נכסים הרשומים בספרי החברה ואשר לא נמצאו במרכזים התמח יריים שבהם הם רשומים, ולהיפך. הדבר אף מקשה על ביצוע מפקד "מהשטח לספרים", מאחר שקיים קושי בזיהוי בשטח של הנכסים שטרם נפקדו. יתר על כן, אי-סימון חלק מהנכסים במספרים אינוונטריים והיעדר מדבקות לציון מפקדים שבוצעו מעמידים בספק את מהימנות חלק מהרישומים שנערכו בס פרי התע"א, המתבססים על כך שהנכסים נפקדו בפועל. נוכח האמור לעיל, ובהתבסס על הממצאים העולים מהבדיקה האקראית שערך, מעיר משרד מבקר המדינה, כי חלק מהרישומים בספר הרכוש הקבוע בחטיבת מטח אינם משקפים בצורה נאותה את מצאי הנכסים הקיימים בחטיבה. ג) מפקד נכסים אטרקטיביים כאמור, על פי נוהל התע"א שעניינו "ניהול רכוש קבוע בחברה ורישומו", נכס אטרקטיבי הוא נכס שניתן לעשות בו שימוש אישי מחוץ לתע"א. נכסים אלו כוללים, בין היתר, כרטיסי מחשב יקרי ערך; כלי מדידה מיוחדים; מערכות אלחוט נייחות וניידות; מערכות הצפנה; כלי נשק; מצלמות; מערכות קול; מחשבים אישיים ניידים; ומיקרוסקופים. כאמור, לפי נוהל התע"א שעניינו: "מיפקד רכוש קבוע", יש לערוך מדי שנה בשנה מפקד לנכסים המוגדרים כנכסים אטרקטיביים. במערכת הממוחשבת של התע"א סומנו לסוף שנת 2011 כ- 7,000 נכסים כאטרקטיביים, בעלות רכישה כוללת של כ-16.7 מיליון דולר. משרד מבקר המדינה בדק את הטיפול של מספר מפעלים ויחידות התע"א בנכסים האטרקטיביים במפקד שנערך ב- 2011 :. להלן הממצאים שעלו בבדיקה בניגוד לנוהלי התע"א, בשנת 2011 לא נפקדו782 נכסים אטרקטיביים (כ-11% ) בעלות רכישה כוללת של כ-1.5 מיליון דולר. הנכסים שלא נפקדו כללו, בין היתר, מחשבים ניידים, מקרנים, מערכות הצפנה ומצלמות, לרבות 371 נכסים של מטה החברה. כך לדוגמה, באחת היחידות במטה החברה לא נפקדו 15 מחשבים ניידים, בערך רכישה כולל של כ- 34,000 דולר. יודגש, כי מנתוני המפקד עולה, כי חלק מהנכסים לא נפקדו מספר שנים. נוסף לאמור לעיל, הנכסים האטרקטיביים שלא נפקדו בשנת 2011 במטה החברה כללו 193 כלי נשק. יצוין, כי כלי הנשק האמורים נפקדו על ידי התע"א בשנת 2012. תעשיות ביטחוניות 235 . בהתייחסותה לממצאי הביקורת הודיעה התע"א למשרד מבקר המדינה באוקטובר 2012 , כי הסיבה לכך שחלק מהנכסים האטרקטיביים לא נפקדו במפקד שנערך בשנת 2011 , היא שנפלה טעות בהגדרות של מערכות הנתונים השולפות את הפריטים למפקד; הטעות תוקנה, והמפקד שנערך בשנת 2012 כלל את כל הנכסים האטרקטיביים. משרד מבקר המדינה מעיר, כי נכסים אטרקטיביים מחייבים בקרה ומעקב ייחודיים, כדי למנוע אפשרות של שימוש לא ראוי בהם ואת אבדנם. על כן, מן הראוי שהתע"א תוודא שבעתיד נכסים אלה ייפקדו מדי שנה בשנה, כנדרש בהוראות התע"א. .סיכום והמלצות .1 . הרכוש הקבוע של משרד הביטחון (משהב"ט) הנמצא בתעשייה האווירית לישראל בע"מ (התע"א) משמש לביצוע הזמנותיו, ועלות ו מסתכמת על פי רישומי התע"א ומשהב"ט במאות מיליוני ש"ח. אף כי התע"א אמורה לנהל את הרישום של רכוש זה, פעילותה בתחום זה במפעל מסוים הייתה לקויה, ואף נגדה הסכמים שחתמה התע"א עם ממשלת ישראל באמצעות משהב"ט. כך, בין היתר, רשמה התע"א בספריה את הנכסים שנוצרו בהזמנו ת של מינהלת מסוימת (המינהלת) שבמינהל למחקר ופיתוח אמצעי לחימה ותשתית טכנולוגית שבמשהב"ט (מפא"ת), כרכוש שנמצא בבעלותה, במקום לרשום את חלקו כרכוש בבעלות משהב"ט, וחלקו האחר כרכוש בבעלות משותפת של משהב"ט ושל התע"א, כנדרש. הגופים הנוגעים במשרד הביטחון - המינהלת ומינהל ההרכשה והייצור (מנה"ר) - מצדם, כשלו בהפעלת מערכות הבקרה והפיקוח הנדרשות על פעילות התע"א כ"נאמן" על פי הוראות משהב"ט, בכל הקשור לרישום הרכוש הקבוע של משהב"ט. חוסר מעורבותם ואזלת ידם אפשרו למעשה לתע"א לנהוג כ"מנהג בעלים" ברכוש משהב"ט, ולשייך אותו לעצמה. לדעת משרד מבקר המדינה, נוכח הממצאים שעלו בביקורת, על המינהלת שבמפא"ת ועל מנה"ר לפעול במשותף עם התע"א לבחינה ולאיתור של כלל פריטי הרכוש הקבוע שנוצרו בפרויקטים של מערכות מוטסות, ולתקן בהקדם את רישומם - הן בספרי התע"א והן בספרי משרד הביטחון. בנוסף לכך, על משרד הביטחון לבחון את כלל מערך הבקרה על הרכוש הקבוע שלו בתעשיות הביטחוניות, כדי לוודא שהליקויים שעלו בדוח זה אינם חוזרים על עצמם בהזמנות משרד אחרות, וכדי להביא למניעת פגמים בבקרה בעתיד. בנוסף לתיקון רישום רכוש משרד הביטחון בספרי החברה, כאמור, על הנהלת הת ע"א, ובפרט הסמנכ"ל לכספים, מר אייל יוניאן, והחשבונאי הראשי, מר גבריאל בן שלוש, ליזום צעדים אשר יבטיחו כי הליקויים בפעילותה של התע"א, כפי שעלו בדוח זה, לא יישנו. 236 דוח שנתי63ב .2 . ממצאי הביקורת מצביעים על פגמים בניהול הרכוש הקבוע של התע"א בחטיבת מערכות טילים וחלל (מטח), ועל אי -ביצוע במועד של מפקד למאות נכסים אטרקטיביים בתע"א, זאת על אף שהם מחייבים בקרה ומעקב ייחודיים. נוכח הפגמים שעלו בניהול הרכוש הקבוע בחטיבת מטח, במועד סיום הביקורת חלק מהרישומים בספר רכוש קבוע בחטיבה אינם משקפים בצורה נאותה את מצאי הנכסים הקיימים בה. לדעת משרד מבקר המדינה, נוכח הפגמים בניהול הרכוש הקבוע בתע"א, כפי שעלו בדוח זה, על הסמנכ"ל לכספים ועל החשבונאי הראשי בתע"א, לנקוט צעדים שיבטיחו שהרישומים בספר הרכוש הקבוע של חטיבת מטח ישקפו בצורה נאותה את מצאי הנכסים; לרבות, כאלה שיבטיחו ביצוע מפקדי רכוש קבוע מלאים.